Document ID: /roh_data/filtered/fineweb-2-filterrobots_roh.jsonl.gz/4055

Per realisar sia exposiziun da giubileum ha il Museum d'art dal Grischun rumì ora tut l'art en la Villa Planta. Da nov preschentan els là art grischun d'avant l'onn 1530. Els na preschentan dentant nagins tocs, mabain mo fotografias da l'art – en alv e nair, dentant en grondezza originala. Las fotografias mussan sper frescos da baselgias era cliniez, chaschas da lain u era figuras religiusas.
«Ina nova vista»
Ch'els preschentan fotografias empè dals objects sezs ha plirs motivs, uschia il co-directur dal museum Stephan Kunz. D'ina vart na fetschia betg senn da transportar entiras paraids da baselgias a Cuira. Vinavant possian els cun ina fotografia focussar pli ferm. Els possian per exempel mussar mo ina figura or d'in fresco entir – quai dettia era ina nova vista sin l'art.
RR actualitad 08:00